Ex-vaimo: Eminem on huumekoukussa - Viihde - Ilta-Sanomat
Ex-vaimo: Eminem on huumekoukussa
Julkaistu: 10.4.2006 7:28
Eminemin ex-vaimo Kim Mathers väittää, että pariskunnan avioeron syynä on rap-tähden huumeriippuvuus. Kim kertoi asiasta detroitilaisen Mojo -radiokanavan haastattelussa.
- Hänellä on ongelmia, joita hänellä on ollut aiemminkin. Toivoin, että voisimme neuvotella asiasta ja päästä siitä yli. Toivon, että hän menee takaisin vieroitukseen, Kim, 31, vuodatti. Eminem eli Marshall Mathers III avioitui Kim Mathersin kanssa uudelleen tammikuussa. Liitto kesti kuitenkin vain alle kolme kuukautta. Radiohaastattelun jälkeen Eminem lähetti tiedotteen, jossa hän kiisti Kimin puheet. Eminem oli vieroituksessa viime vuonna unilääkeriippuvuuden takia. Kimin menneisyydestä löytyy myös ongelmia: hänet pidätettiin 2003 kokaiinin hallussapidosta.